open-index/open-wikipedia-markdown huggingface dataset:
Prizmāns

**Prizmāns** jeb **Ladenburga benzols** (C6H6) ir viens no eksotiskajiem benzola izomēriem. Tas ir piesātināts tetraciklisks ogļūdeņradis — tetracikloheksāns, kura molekulai ir trijstūra prizmas forma, kas atspoguļota vielas pieņemtajā triviālajā nosaukumā. Prizmāns ir bezkrāsains, eksplozīvs šķidrums.

## Vēsture
Benzola struktūrformulu, kurā benzola molekula tika attēlota trijstūra prizmas veidā, ieteica vācu ķīmiķis Alberts Ladenburgs 1869. gadā. Par labu šim molekulas modelim runāja visu sešu benzola oglekļa atomu līdzvērtīgums un triju izomēru (*orto-*, *meta-* un *para-*) iespēja divaizvietotajiem benzola atvasinājumiem.
thumb|upright=2|none|270px|Divaizvietota Ladenburga benzola trīs iespējamie izomēri
Tomēr 1876. gadā Jakobs van't Hofs norādīja, ka prizmveida struktūras benzolam ar diviem dažādiem aizvietotājiem *orto-* un *meta-* izomēriem jābūt novērojamai optiskās izomērijas parādībai, bet praksē nekas tāds netika novērots.
thumb|upright=1.5|none|200px|Divaizvietota Ladenburga benzola optiskie izomēri

Kaut arī Ladenburga ieteiktā formula izrādījās pilnīgi nepareiza, 1973. gadā mākslīgi tika sintezēts (Tomass Kacs un Nensija Ektone, Kolumbijas Universitāte) ogļūdeņradis ar šādu molekulas uzbūvi. Pirms tam, 1966. gadā, tika iegūts prizmāna atvasinājums heksametilprizmāns (tā molekulā visi prizmāna ūdeņraža atomi aizvietoti ar metilgrupām); šis savienojums ir daudz stabilāks par pašu prizmānu.

## Iegūšana
Prizmāna sintēze ir ļoti grūta, jo tā ķīmiskās saites zemās aktivācijas enerģijas dēļ viegli sabrūk rašanās brīdī. Prizmānu iegūst no cita benzola izomēra — benzvalēna (1), tam iesaistoties Dīlsa—Aldera reakcijai līdzīgā reakcijā ar 4-feniltriazolidonu. Radušos aduktu (2) pēc tam hidrolizē bāziskos apstākļos un pārveido par vara(II) hlorīda atvasinājumu ar paskābinātu vara(II) hlorīdu. Neitralizējot ar stipru bāzi, izveidojušos azosavienojumu (3) var kristalizēt ar 65% iznākumu. Sintēzes pēdējā fāzē azosavienojumu pakļauj fotolīzei, kas to sadala par prizmānu (4) un slāpekli (reakcijas iznākums zem 10%). Tīrā veidā prizmānu izolē ar preparatīvās gāzu hromatogrāfijas palīdzību.

620px|Prizmāna sintēze

## Īpašības
Prizmāna molekula tās saspriegto ķīmisko saišu dēļ (tās ir vēl vairāk saspriegtas, nekā ciklopropānam) satur daudz vairāk enerģijas nekā benzola molekula, tomēr istabas temperatūrā prizmāns ir stabils (pareizāk, metastabils), kaut arī ļoti sprādziennedrošs (eksplozivitāte ir pavisam neraksturīga ogļūdeņražiem). Lai arī prizmāna pārgrupēšanās par benzolu ir enerģētiski ļoti izdevīga, to kavē tā saucamais Vudvorda—Hofmana likums, kas neļauj molekulāro orbitāļu simetrijas izjaukšanu. 1969. gadā Vudvords un Hofmans šo parādību salīdzināja ar nikna tīģera nespēju izkļūt no papīra būra.

## Atsauces
1259. gads

**1259. gads** () bija gads, kas pēc Jūlija kalendāra sākās trešdienā.

## Notikumi
* 29. maijs — Ēriks V kļuva par Dānijas karali.

### Nezināms datums
* Mongoļi otro reizi uzbruka Lietuvai un Polijai.
* Notika kauja pie Skodas.
* Tērvetes aplenkums un Dobes pils uzcelšana.
* Vārtājas aplenkums.

## Dzimuši

## Miruši
* 29. maijs — Kristofers I, Dānijas karalis
* Dītrihs fon Grīningens, Livonijas ordeņa mestrs
1209. gads

**1209. gads** () bija gads, kas pēc Jūlija kalendāra sākās ceturtdienā.

## Notikumi

### Nezināms datums
* Tika dibināta Kembridžas Universitāte.
* Tika izveidots Franciskāņu ordenis.
* Rudenī pēc bīskapa Alberta iniciatīvas krustneši devās karagājienā uz Jersiku.
* Gada beigās zobenbrāļi devās otrajā karagājienā uz Ugauniju.

## Dzimuši
* 5. janvāris — Korvolas Ričards, vācu karalis (miris 1272. gadā)

## Miruši
* Nizāmī Gendževī — persiešu dzejnieks
Oleksandrs Turčinovs

**Oleksandrs Turčinovs** (; dzimis ) ir Ukrainas politiķis, scenārists, ekonomikas zinātņu doktors.

Laikā no 2007. gada decembra līdz 2010. gada martam Turčinovs bija Ukrainas premjerministra vietnieks, uz dažām dienām 2010. gada martā bija arī premjerministra pienākumu izpildītājs pēc Jūlijas Timošenko atkāpšanās.

Eiromaidana sacelšanās rezultātā, pēc prezidenta Viktora Janukoviča atlaišanas no amata 2014. gada februārī, kļuva par Ukrainas parlamenta (Augstākās Radas) priekšsēdētāju un Ukrainas prezidenta pienākumu izpildītāju. 7. jūnijā prezidenta pienākumus nodeva 25. maija ārkārtas vēlēšanās ievēlētajam Petro Porošenko.

## Atsauces
Treneris Kārters

**"Treneris Kārters"** () ir 2005. gada amerikāņu sporta drāmas filma, kuras režisors ir Tomass Kārters. Filmas sižets uz patiesu stāstu par Ričmondas vidusskolas basketbola komandas treneri Kenu Kārteru, kas 1999. gadā savu neuzvarēto basketbola komandu nepielaida pie spēlēšanas zemā mācību līmeņa dēļ. Galvenās lomas filmā attēlo Semjuels Džeksons, Robs Brauns, Čenings Teitums, Riks Gonsaless un Ašanti.

Filmas pirmizrāde notika . Kopējie filmas ieņēmumi sasniedz 76,6 miljonus ASV dolāru.

## Atsauces

## Ārējās saites
Labais, ļaunais un neglītais

**"Labais, ļaunais un neglītais"** (, ) ir 1966. gada itāļu spageti vesterns, kura režisors ir Serdžo Leone.

Šī ir pēdējā filma *Trilogia del dollaro* triloģijā, pirmās divas triloģijas filmas ir "Par sauju dolāru" (*Per un pugno di dollari*; 1964) un *[[Per qualche dollaro in più]]* (1965). Filma ir par trim vīriem, kas meklē pazudušo konfederātu zeltu. Tajā galvenās lomas attēlo Klints Īstvuds, Lī Van Klifs un Īlaijs Volahs.

## Atsauces

## Ārējās saites
2016. gada Eiropas čempionāta futbolā kvalifikācija

**2016. gada Eiropas čempionāta futbolā kvalifikācija** bija spēļu kopums, kas noteica tās 23 komandas, kas piedalījās 2016. gada Eiropas čempionāta finālturnīrā, neskaitot Francijas izlasi, kas jau bija kvalificējusies čempionātam kā rīkotājvalsts. Šis bija pirmais Eiropas čempionāts, kura kvalifikācijā piedalījās Gibraltāra futbola izlase.

Kvalifikācijā piedalījās 53 valstis, kas bija sadalītas deviņās grupās — astoņās grupās pa sešām komandām, vienā grupā bija piecas komandas. Finālturnīram kvalificējas visu grupu uzvarētāji, otro vietu ieguvēji, kā arī labākā izlase, kas ierindojās 3. vietā (neņemot vērā rezultātus pret 6. vietā esošo komandu). Atlikušās astoņas 3. vietu ieguvušās komandas izslēgšanas spēlēs noskaidroja atlikušās četras finālturnīram kvalificējušās izlases.

## Kvalificējušās komandas

## Kvalifikācijas grupu turnīrs

### A grupa

|}

### B grupa

|}

### C grupa

|}

### D grupa

|}

### E grupa

|}

### F grupa

|}

### G grupa

|}

### H grupa

|}

### I grupa

|}

### Trešo vietu ieguvēji
Grupu turnīra trešo vietu ieguvēju rangā netika ieskaitītas komandu spēles pret 6. vietas ieguvējiem, jo vienā grupā bija tikai 5 komandas. Turcijas izlase kā labākā trešo vietu ieguvēja automātiski kvalificējās finālturnīram, bet atlikušās 8 komandas aizvadīja izslēgšanas spēles.

|}

## Izslēgšanas spēles

|}

## Atsauces

## Ārējās saites
* Oficiālā mājaslapa
Vasilija Svētlaimīgā katedrāle

{
  "type": "ExternalData",
  "service": "geoshape",
  "ids": "Q129846"
}


**Svētās Dievmātes patvēruma katedrāle** () vai **Vasilija Svētlaimīgā katedrāle** (*Собор Василия Блаженного*) ir bijušais pareizticīgo dievnams Sarkajā laukumā, Maskavā, Krievijā. Pašlaik ēkā atrodas Valsts vēstures muzejs. 1990. gadā kopā ar Kremli un Sarkano laukumu katedrāle tika iekļauta UNESCO Pasaules mantojuma sarakstā.

## Vēsture
Ēka tika būvēta laikā no 1555. līdz 1561. gadam pēc Ivana IV pavēles, lai iemūžinātu Krievijas caristes uzvaru karos ar Kazaņas haniem. Kopš 14. gadsimta šis ir bijis pilsētas izaugsmes centrs, šī arī bija pilsētas augstākā celtne līdz 1600. gadam, kad tika pabeigts Ivana III zvana tornis.

Arhitekta identitāte nav zināma. Tradicionāli tiek pieņemts, ka baznīcu uzcēlusi pēc divu arhitektu Barmas un Pocņika projekta. Pētnieki ir pieņēmuši, ka abi vārdi pieder vienai personai — Pocņikam Jakovļevam vai arī Ivanam Jakovļevičam Barmam. Leģenda vēsta, ka Ivans IV izdūris arhitektam acis, lai tas nespētu atkārtoti radīt šādu mākslasdarbu citviet.

## Atsauces

## Ārējās saites
*

* Valsts vēstures muzejs 
* Покровский собор
Sniegbaltīte un septiņi rūķīši

**"Sniegbaltīte un septiņi rūķīši"** () ir 1937. gada amerikāņu animācijas filma. Filmas sižets veidots pēc brāļu Grimmu pasakas "Sniegbaltīte". Šī ir pirmā animācijas filma *Walt Disney Animated Classics* sērijā.

Filmas pirmizrāde notika  *Carthay Circle* kinoteātrī, Holivudā. Tā uz īsu brīdi kļuva par skaņas filmu ar lielākajiem kases ieņēmumiem. Filmas popularitāte nodrošināja filmai vairākkārtēju pārizdošanu. Ja piemēro inflācijas rādītājus pārdotajām biļetēm, tad šī ir viena no desmit visvairāk ieņēmumus guvušajām filmām Ziemeļamerikā.

"Sniegbaltīte un septiņi rūķīši" tikusi nominēta Amerikas Kinoakadēmijas balvai par labāko oriģinālmūziku. Amerikas Kinoinstitūts to ierindoja starp 100 labākajām ASV filmām, tāpat ierindoja to 1. vietā labāko animācijas filmu sarakstā.

## Atsauces

## Ārējās saites
*
Statuja

[thumbnail|235px|[Brīvības statuja Ņujorkā]]
**Statuja** ir skulptūra, kurā attēlots cilvēks vai dzīvnieks. Atšķirībā no krūšutēliem, statujā attēlotais objekts parasti ir visā tā augumā. Mazas statujas sauc par statuetēm.
Jergens Grobaks

**Jergens Nīlanns Grobaks** (; dzimis ) ir norvēģu ziemeļu divcīņas sportists.

Piedalījies trīs ziemas olimpiskajās spēlēs.  Sočos Grobaks izcīnīja divas zelta medaļas — individuālajā lielā tramplīna un 10 km slēpojuma disciplīnā un komandu sacensībās.  Phjončhanā ieguva sudrabu komandu sacensībās. 2022. gadā Pekinā vēlreiz kļuva par olimpisko čempionu gan individuāli uz lielā tramplīna, gan komandā. Individuāli uz parastā tramplīna ar 10 km slēpojumu ieguva sudraba godalgu. 

Pasaules čempionātā startē kopš 2013. gada, izcīnījis trīs zelta, trīs sudraba un vienu bronzas medaļu komandu sacensībās. 2025. gada Pasaules čempionātā Tronheimā pirmo reizi ieguva individuālo medaļu — sudrabu sacensībās uz lielā tramplīna, kam sekoja 10 km slēpojums. Pasaules kausa sacensībās debitējis 2011. gadā, komandu sacensībās izcīnījis vairākas uzvaras. Augstāko vietu kopvērtējumā sasniedza 2019.—2020. gada sezonā, kad bija otrais.

## Ārējās saites
Tatjana Volosožara

**Tatjana Volosožara** (, ; dzimusi ) ir Krievijas daiļslidotāja, kas iepriekš pārstāvējusi Ukrainu.

Karjeru sākusi kā Ukrainas pārstāve, viņas pirmais pārinieks bija Pjotrs Harčenko. Viņu augstākais sasniegums pieaugušo sacensībās bija 2004. gada Pasaules čempionātā izcīnītā 14. vieta pāru slidojumā. 2004.—2005. gada sezonā sāka startēt kopā ar Staņislavu Morozovu (arī pārstāvēja Ukrainu), piedalījās divās olimpiskajās spēlēs (, ), 2010. gadā Vankūverā tika izcīnīta 8. vieta, 2007. gada Pasaules čempionātā un vairākos Eiropas čempionātos — 4. vieta. Pēc partnera karjeras beigšanas 2010. gadā Volosožara sāka sacensībās pārstāvēt Krieviju pārī ar Maksimu Traņkovu. Viņi kopā  Sočos kļuva par pirmajiem daiļslidotājiem, kas vienās olimpiskajās spēlēs izcīnījuši divas zelta medaļas (pāru slidojums, komandu sacensības). Tāpat viņi ir kļuvuši par pasaules čempioniem (2013), vairākkārtējiem Eiropas čempioniem (2012, 2013, 2014). Pārim arī pieder pasaules rekordi visās programmās.

## Ārējās saites
Maksims Traņkovs

**Maksims Traņkovs** (; dzimis ) ir krievu daiļslidotājs.

Karjeras sākumā startējis pārī ar Mariju Muhortovu, Natāliju Šestakovu un Irinu Ulanovu. 2010. gadā sācis startēt sacensībās pārī ar Tatjanu Volosožaru. Viņi kopā  Sočos kļuva par pirmajiem daiļslidotājiem, kas vienās Olimpiskajās spēlēs izcīnījuši divas zelta medaļas (pāru slidojums, komandu sacensības). Tāpat viņi ir kļuvuši par pasaules čempioniem (2013), vairākkārtējiem Eiropas čempioniem (2012, 2013, 2014). Pārim arī pieder pasaules rekordi visās programmās.

## Ārējās saites
Hobits: Smoga posta zeme

**"Hobits: Smoga posta zeme"** () ir 2013. gada fantāzijas piedzīvojumu filma, kuras režisors ir Pīters Džeksons. Šī ir otrā daļa filmu triloģijā, kas balstīta uz Džona Ronalda Rūela Tolkīna 1937. gada grāmatu "Hobits" (*The Hobbit*). Filmas darbība norisinās Viduszemē 60 gadus pirms "Gredzenu pavēlnieka" (*The Lord of the Rings*) notikumiem.

Filmā galvenās lomas attēlo Ians Makellens, Martins Frīmens, Ričards Armitedžs, Benedikts Kamberbačs, Evandželīna Lilī, Lī Peiss, Lūks Evanss, Kens Skots, Džeimss Nesbits un Orlando Blūms. "Hobits: Smoga posta zeme" pirmizrāde notika  Losandželosā, ASV.

## Atsauces

## Ārējās saites
*
Beķeris

**Beķeris** var būt:
*maiznieks;
*daļēji latviskota vācu cilmes uzvārds Bekers (, *Bäcker* — 'maiznieks'; sieviešu dzimtē Beķere) forma. Cilvēki ar šo uzvārdu:
**Rolands Beķeris (1986) — latviešu aktieris;
**Vilnis Beķeris (1944) — latviešu aktieris.

## Skatīt arī
* Beķers
* Bekers
Brūveris

**Brūveris** var būt:

* Mārtiņš Brūveris (1981) ― latviešu aktieris;
* Pēters Brūveris (1957―2011) ― latviešu dzejnieks un atdzejotājs.
Carabus faminii

**Carabus faminii** ir skrejvaboļu suga. Sastopama Itālijā (Sicīlijā) un Ziemeļāfrikā (Ziemeļalžīrijā, Tunisā un Marokā). Vaboles var sastapt zem akmeņiem, eikaliptu (*Eucalyptus*) un priežu (*Pinus*) meža atjaunošanās vietās.

## Apraksts
Ķermenis melns, spožs, pronotuma sānu malas un segspārni ir viegli sarkanīgā vai purpura krāsā. Galva ar gludu pieri; kakls viegli punktains un krokains. Acis izliktas, frontālā vaga šaura, izplatās līdz priekšējai acs robežai. Klipeuss () mazs; augšējā lūpa () sadalīta divās daivās. Ūsas tievas un īsas, ar trešo posmu sasniedz segspārna sākumu. Palpu apikālais posms stipri paplašinās; maksilāro palpu posmi ir cirvjveidīgi.

## Pasugas
*Carabus faminii* izšķir 9 pasugas:
* *Carabus faminii atlantis* Alluaud, 1923 — Maroka (Augsts Atlas);
* *Carabus faminii faminii* Dejean, 1826 — Sicīlijā;
* *Carabus faminii favieri* Fairmaire, 1859 — Ziemeļmaroka (Er-Rifa);
* *Carabus faminii fezzanus* Lapouge, 1915 — Maroka (Vidējais Atlass);
* *Carabus faminii lucasi* Gaubil, 1849 — Alžīrija, Tunisa;
* *Carabus faminii maillei* Solier, 1835 — Ziemeļrietumalžīrija, Ziemeļaustrummaroka;
* *Carabus faminii numidus* Castelnau, 1835 — Tunisa (jūras krasts un El-Kefa);
* *Carabus faminii piraticus* Fairmaire, 1880 — Maroka (Atlantijas krasts);
* *Carabus faminii romanoi* Rapuzzi & Sparacio, 2012 — Sicīlijā.

## Atsauces un piezīmes

## Ārējās saites
* *[http://www.biolib.cz/en/taxon/id175381/ Carabus faminii Dejean, 1826]*. BioLib.cz
* *[http://carabidae.org/carabidae/taxa/famini-dejean-1826.html Carabus (Eurycarabus) famini Dejean, 1826] *. carabidae.org
Dāvida iela

**Dāvida iela** ir iela Rīgā, Kurzemes rajonā, Iļģuciemā. Dāvida iela sākas krustojumā ar Slokas ielu, krustojas ar Saulgožu ielu un beidzas krustojumā ar Skujenes ielu. Kopējais ielas garums ir 160 metri un tā sastāv no 2 braukšanas joslām ar asfalta segumu. Dāvida ielā ir dažāda veida dzīvojamā apbūve.

Dāvida iela ir viena no senākajām ielām Iļģuciemā, atrodama jau 19. gadsimta beigu Rīgas kartēs ar tagadējo nosaukumu. Otrā pasaules kara laikā saukta par **Cigļu ielu** (*Stieglitzstraße*). 1944. gadā Dāvida iela atguva iepriekšējo nosaukumu.

## Ielu savienojumi
Darba iela ir savienota ar šādām ielām:
* Slokas iela (T veida krustojums)
* Saulgožu iela (T veida krustojums)
* Skujenes iela (T veida krustojums)

## Skatīt arī
* Iļģuciems

## Atsauces
Nejaukais es 2

**"Nejaukais es 2"** () ir 2013. gada amerikāņu 3D datoranimācijas kinokomēdija, kuras režisori ir Pjērs Kofēns un Kriss Reno. Filma ir turpinājums 2010. gada filmai "Nejaukais es".

Filmā Grū nolīgst pretnoziedznieku līga, lai notvertu vienu noziedznieku. Lielākā daļa aktieru, kas ieskaņoja tēlus pirmajā filmā, ieskaņo tos arī šajā filmā. "Nejaukais es 2" pirmizrāde notika  Austrālijā. Tās kopējie ieņēmumi sasniedza 970,76 miljonus, tādējādi tā bija 2013. gada trešā ienesīgākā filma un otra ienesīgākā 2013. gada animācijas filma. Filma tika nominēta 86. Kinoakadēmijas balvai kategorijās "Labākā animācijas filma" un "Labākā dziesma" (Farels Viljamss *Happy*), bet abās kategorijās piekāpās filmai "Ledus sirds".

2015. gadā iznāca filma "Minioni" par Grū palīgiem minioniem, pirms viņi sāk strādāt Grū labā.

## Atsauces

## Ārējās saites
*
Milošs Formans

**Milošs Formans** (; īstajā vārdā **Jans Tomāšs Formans** (*Jan Tomáš Forman*);  — ) bija čehu režisors, scenārists un profesors.

## Biogrāfija
Milošs Formans piedzima 1932. gadā Čāslavā. Viņš bija jaunākais no trim brāļiem. Viņa tēvs, kas bija ebrejs, Pirmā pasaules kara rezervists un universitātes pasniedzējs, tika arestēts par aizliegtu grāmatu izplatīšanu saviem studentiem. Māte, kas piederēja pie protestantiem, tika arestēta pēc vietējā pārtikas veikala apmeklējuma, kurā tika atrasta anti-nacistiska propaganda. Abi vecāki mira koncentrācijas nometnēs, kad Milošam bija 10 gadi. Viņš dzīvoja pie radiniekiem, bet pēc Otrā pasaules kara, kad Čehoslovākija nonāca Padomju Savienības ietekmē, Formans pārcēlās uz internātskolu un vēlāk mācījās Prāgas Kinoakadēmijā. Viņš palīdzēja nodibināt Čehoslovākijas «jaunā viļņa» grupu, kas veidoja dokumentālās filmas par dzīves realitāti aiz dzelzs priekškara.

Formans kļuva pazīstams ar savu debijas filmu *[[Black Peter]]* (1964). Viņa nākamās filmas *[[Loves of a Blonde]]* (1965) un "Ugunsdzēsēju balle" (*The Firemen's Ball*, 1967) jau tika nominētas Amerikas Kinoakadēmijas balvām kategorijā "Labākā filma svešvalodā". Formans kļuva par vienu no ievērojamākajiem Čehoslovākijas «jaunā viļņa» režisoriem. Līdz 1968. gadam, kad Čehoslovākijā tika ievests PSRS karaspēks, dzīvoja un strādāja dzimtenē. 1968. gadā emigrēja uz Austrāliju, pēc tam pārcēlās uz ASV. 1971. gadā iznāca Formana režisētā filma *[[Taking Off]]*.

Pēc pārcelšanās uz ASV divas no viņa režisētajām filmām ieguva lielu ievērību: "Kāds pārlaidās pār dzeguzes ligzdu" (1975; saņemtas 5 Amerikas Kinoakadēmijas balvas no 9 nominācijām) un "Amadejs" (1984; saņemtas 8 Amerikas Kinoakadēmijas balvas no 11 nominācijām). Par abām filmām Formans saņēma Amerikas Kinoakadēmijas balvu kā labākais režisors. "Kāds pārlaidās pār dzeguzes ligzdu" ir otrā filma, kas saņēmusi Amerikas Kinoakadēmijas balvu visās piecās lielajās nominācijās ("Labākā filma", "Labākais aktieris", "Labākā aktrise", "Labākais režisors", "Labākais scenārijs"). Vēlreiz labākā režisora balvai Formans ticis nominēts par filmu "Nācija pret Leriju Flintu" (1996). Formans tāpat ir saņēmis Zelta globusa, Kannu kinofestivāla, Berlīnes kinofestivāla, BAFTA, Cēzara, Eiropas Kino akadēmijas un citas balvas. 2012. gadā saņēma Amerikas režisoru ģildes balvu par mūža ieguldījumu.

Atzinību guva arī Formana filmas *[[Hair]]* (1979), "Regtaims" (*Ragtime*, 1981), "Valmonts" (*Valmont*, 1989), "Cilvēks uz Mēness" (1999), "Gojas rēgi" (2006). Pēdējā Formana filma bija muzikālā komēdija "Vērtīgs gājiens" (*A Walk Worthwhile*, 2009). Tā iznāca tikai Čehijā. Filmu Formans režisēja kopā ar savu dēlu Petru Formanu.

Naktī uz 2018. gada 14. aprīli pēc neilgas slimības 86 gadu vecumā Formans nomira Denberi slimnīcā, netālu no savām mājām Konektikutā.

## Atsauces

## Ārējās saites
Kāds pārlaidās pār dzeguzes ligzdu (filma)

**"Kāds pārlaidās pār dzeguzes ligzdu"** () ir 1975. gada ASV drāmas filma, kuras režisors ir Milošs Formans. Filmas sižets ir balstīts uz Kena Kisija romānu ar tādu pašu nosaukumu.

Filma ir par kabatzagli Rendlu Makmērfiju, kas nokļūst psihiatriskajā slimnīcā. Filmā galvenās lomas attēlo Džeks Nikolsons, Luīze Flečere, Viljams Redfīlds un Breds Dorifs. "Kāds pārlaidās pār dzeguzes ligzdu" ir otrā filma, kas saņēmusi Amerikas Kinoakadēmijas balvu visās piecās lielajās nominācijās (Labākā filma, Labākais aktieris, Labākā aktrise, Labākais režisors, Labākais scenārijs). Amerikas Kinoinstitūts 1998. gadā to ierindoja 20. vietā 100 labāko filmu sarakstā (2008. gada atjaunotajā sarakstā — 33. vieta). Filmu uzņēma Oregonas štata slimnīcā, kas ir arī romāna darbības notikuma vieta.

## Atsauces

## Ārējās saites
Kusiņš

**Kusiņš** (sieviešu dzimtē Kusiņa) ir latviešu cilmes uzvārds. Cilvēki ar šo uzvārdu:

* Aldis Kusiņš (1953) — latviešu aktieris;
* Gunārs Kusiņš (1963) — latviešu jurists.
Gunārs Kusiņš

**Gunārs Kusiņš** (dzimis ) ir latviešu jurists, Latvijas Satversmes tiesas tiesnesis.

## Dzīvesgājums
Dzimis 1963. gadā Rīgā.
Studēja Latvijas Universitātes Juridiskajā fakultātē, no 1990. gada strādāja par Valsts un starptautisko tiesību zinātņu (vēlākā Valststiesību zinātņu) katedras lektoru.

No 1990. līdz 1993. gadam Kusiņš bija Latvijas Augstākās Padomes konsultants Likumdošanas jautājumu komisijā, bet no 1993. līdz 2014. gadam vadīja Saeimas Juridisko biroju. 
1993. gadā viņš bija viens no partijas "Latvijas Ceļš" dibinātājiem. Šīs partijas sarakstā kandidēja 5. un 6. Saeimas vēlēšanās. 1998. gadā viņu ievēlēja par Latvijas Juristu biedrības prezidija locekli. 

2004. gadā Kusiņš kļuva par advokātu, tomēr privātpraksi neuzsāka un septiņus gadus (2007—2013) darbojās Valsts prezidenta Konstitucionālo tiesību komisijā.

2014. gada 6. februārī viņu ievēlēja par Satversmes tiesas tiesnesi, amatu sāka pildīt tā paša gada 19. februārī. Kandidatūra bija iespējama, jo beidzās tiesneša pilnvaru termiņš Satversmes tiesas tiesnesim Gunāram Kūtrim.

## Atsauces
Slancu rajons

**Slancu rajons** () ir Krievijas Ļeņingradas apgabala administratīvais rajons. Rajons robežojas ar Ļeņingradas apgabala Kingisepas, Volosovas un Lugas rajoniem, Pleskavas apgabala Gdovas un Pļusas rajoniem, kā arī Igauniju.

## Ārējās saites
*
Priozerska (Krievija)

**Priozerska** () ir pilsēta Krievijā, Ļeņingradas apgabalā pie Lādogas ezera pie Vuoksi upes ietekas ezerā.

## Vēsture
Apdzīvotā vieta ir viena no senākajām reģionā. Pirmoreiz minēta 1143. gadā kā **Korela** (*Корела*), bet vietējo somu un karēļu saukta par **Kekisalmi** (*Käkisalmi*). Pilsēta attīstījās ap cietoksni - vienu no reģiona galvenajām militārajām bāzēm. No 1323. līdz 1479. gadam cietoksni pārvaldīja Novgorodas Republika, tad to pakļāva Maskavija. 1580. gada rudenī cietoksni iekaroja Pontuss Delagardijs. No 1581. līdz 1595. gadam un no 1611. gada līdz Lielajam Ziemeļu karam (1710. gadam) pilsēta atradās Zviedrijas sastāvā kā **Keksholma**.

No 1617. līdz 1743. gadam Keksholma bija Keksholmas lēnes centrs, kas bija viena no Zviedrijas lielvalsts aizjūras provincēm. Kekskolmas lēnes robežas sakrita ar senās Karjalas zemes robežām. Pēc 1811. gada, kad Krievijas Impērijai pievienoja Somiju, Keksholma tika iekļauta Somijas lielhercogistē.

Pēc Oktobra revolūcijas, nodibinoties Somijas valstij, iekļāvās tās sastāvā. Otrā pasaules kara laikā, PSRS uzbrūkot Somijai (Ziemas karš), ieņemtā Keksholma tika iekļauta Karēļu-somu PSR, Turpinājuma kara laikā pilsētu ieņēma somu karaspēks. 
1944. gada 24. septembrī to atkal ieņēma Sarkanā armija, pilsētas somu iedzīvotāji pameta pilsētu.

1944. gada 24. novembrī Keksholmas rajonu atdalīja no Karēļu-somu PSR un pievienoja Krievijas PFSR Ļeņingradas apgabalam. 1948. gada 1. oktobrī to pārdēvēja par **Priozjorsku** (*Приозёрск*), tomēr praksē ieviesās Priozerskas nosaukums.

## Galerija

Крепость Корела сверху зимой (2).jpg|Korelas cietoksnis
File:Kexholm.jpg|Korelas pils (dib. 1143) nocietinājumi
File:Prio church.jpg|Pareizticīgo baznīca
File:Prio kircha.jpg|Luterāņu baznīca


## Cilvēki
Priozerska ir somu komponista Erki Melartina (*Erkki Melartin*, 1875-1937) dzimtā pilsēta.

## Atsauces

## Ārējās saites

*Priozerska enciklopēdijā "Mana pilsēta" 
*Foto
*Cietoksnis
Tihvinas rajons

**Tihvinas rajons** () ir Krievijas Ļeņingradas apgabala administratīvais rajons. Rajons robežojas ar Ļeņingradas apgabala Boksitogorskas, Kirišu, Volhovas, Lodeinoje Poļes un Podporožjes rajoniem, Vologdas apgabala Babajevas rajonu, kā arī Novgorodas apgabala Ļubitinas rajonu.

## Ārējās saites
*
Tihvina

**Tihvina** () ir pilsēta Krievijā, Ļeņingradas apgabalā pie Tihvinkas upes. Ievērojams reliģiskais un mašīnbūves centrs.

## Vēsture
Rakstos pirmoreiz minēta 1383. gadā, kad pēc tradīcijas vispirms Lādogas ezerā, vēlāk pie Tihvinas brīnumaini parādījās Tihvinas Dievmātes ikona. Ikona kļuva par slavenu pielūgsmes objektu. No 1507. līdz 1515. gadam pēc Vasilija III pavēles tika uzcelta Tihvinas katedrāle. 1560. gadā pēc Ivana IV pavēles šeit tika nodibināts pareizticīgo klosteris. Krievu—zviedru kara  laikā 1613. gadā Tihvinas pilsētu nodedzināja zviedri, tomēr klosteris izturēja ilgstošu aplenkumu, 1617. gadā netālu no Tihvinas noslēdza Stolbovas miera līgumu.

1811. gadā tika atklāta Tihvinas ūdens sistēma (viena no trijām, kas savienoja Volgu un Baltijas jūru), kas palielināja pilsētas ekonomisko nozīmību. Tihvinas ūdens sistēma beidza darbību 20. gadsimta vidū. Otrā pasaules kara laikā no 1941. gada 8. novembra līdz 1941. gada 9. decembrim - Vācijas okupācijā. Vācieši Tihvinas dievmātes ikonu izveda uz Pleskavu, kur tā nokļuva pareizticīgo bīskapa Jāņa Garklāva rīcībā, kurš to vēlāk izveda uz ASV. 2004. gadā caur Rīgu Tihvinas svētbilde atgriezās klosterī. Padomju laikā pilsētā atradās rūpnīca "Transmaš", kas ražoja militāro un spectehniku.

## Ekonomika

Pilsētā atrodas 2012. gadā atvērtā Tihvinas Vagonu rūpnīca, kas ražo dzelzceļa vagonus; rūpnīca "Titran-Ekspres", kas ražo dzelzceļa vagonu ritošo daļu un kāpurķēdes; Tihvinas dzelzs sakausējumu rūpnīca; IKEA ražotne un citi uzņēmumi.

## Cilvēki

Tihvina ir komponista Nikolaja Rimska-Korsakova (*Николай Андреевич Римский-Корсаков*, 1844-1908) un biatlonistes Nataļjas Sorokinas (*Наталья Владимировна Сорокина*, 1982) dzimtā pilsēta.

## Atsauces

## Ārējās saites

*Tihvina enciklopēdijā "Mana pilsēta" 
*Tihvinas Vagonu rūpnīca
*Titran-Ekspres
Alona weltneri

***Alona weltneri*** ir ūdensblusu suga. Izplatīta Eiropā un Krievijā. Nav ziņu par sugas ekoloģiju, izņemot to, ka tā dzīvo tuvu ezeru krastiem, līdzīgi citiem *Chydoridae*.

## Izplatība
Ir diezgan reta un sporādiski sastopama savā areālā, nekad neveidojot grupas. Eiropā sastapta Polijā, Vācijā, Skandināvijā, Šveicē. Polijā (Madu ezerā, Pomerānijas rietumos) un Vācija (Sakrova ezerā) reģistrēts viens īpatnis. Pa vienam īpatnim sastapts arī Anglijā (Jorkšīrā, Ziemeļanglijā), Holandē un Francijā (Ronas upē). Taču avotā par izplatību Francijā netika veikts īpatņa apraksts un nebija bildes, tāpēc nav ticamu datu par izplatību šajā reģionā.

## Apraksts
Tas ir vidēju izmēru (apmēram 0,5 mm) *Chydoridae* zooplanktona organisms ar dzeltenu ķermeņa krāsu. Karapakss () no sānu skata taisnstūrains ar taisnām līdz viegli izliektām dorsālām malām. Ventrālās karapaksa malas ir taisnas, viegli izliektas pakaļējā pusē. Dorsālo ķīļu nav.

## Klasifikācija
Sākotnēji *Alona weltneri* ieslēdza *[[Alona costata]]* sugu grupā, balstoties uz tipiskām rievveida laterālām porām, taču morfoloģija nebija detalizēta un stumbra ekstremitātes raksturs nebija aprakstīts. 2008. gadā Kajs van Damme un līdzautori aprakstīja no jauna *Alona weltneri* un secināja, suga ir vairāk līdzīga pēc morfoloģiska rakstura *[[Alona pulchella]]* sugu grupai, taču ekstremitāšu raksturs ir joprojām neskaidrs.

Pēc detalizēta morfoloģijas pārskata 2011. gadā secināja, ka sugai piemīt visas *[[Alona costata]]* sugu grupas raksturīpašības. *Alona weltneri* ir tipiskas *Alona costata* sugu grupas transversālas laterālas galvas poru (vairākām *Alona costata* grupas sugām ir raksturīgas "kūlītis" zem laterālām porām), balstoties uz to *Alona weltneri* ietilpst *Alona costata* sugu grupā, taču paliek izolētā stāvoklī, jo tai ir divas īpašas pazīmes: 1. nav "kūlīšu" zem laterālām porām, un 2. nav izteiktas dorsālās malas uz postabdomena. Turklāt laterālām porām ir resni hitīna gredzeni un tēviņiem nav izciļņa gonoporām. *Alona weltneri* ekstremitāšu uzbūve, cik ir iespējams spriest, ir identiska *Alona costata* uzbūvei.

## Atsauces

## Ārējās saites
* *[http://www.organismnames.com/details.htm?lsid=208043 Alona weltneri]* Tomson Reuters - organismnames.com.
Klods Simons

**Klods Simons** (; dzimis , miris ) bija franču rakstnieks, rakstījis romānus.

1985. gadā saņēmis Nobela prēmiju literatūrā. Pazīstams ar tādiem romāniem kā *La Route des Flandres* (1960), *Histoire* (1967) un *Les Géorgiques* (1981). Pirms Otrā pasaules kara sākuma sācis rakstīt savu pirmo romānu *Le Tricheur*, kas tika publicēts 1946. gadā.

## Ārējās saites

*
Ludvigs Mīss van der Roe

**Ludvigs Mīss van der Roe** (; dzimis **Marija Ludvigs Mihaels Mīss** (*Maria Ludwig Michael Mies*) , miris ) bija Vācijas/ASV arhitekts.

Kopā ar Lekorbizjē, Alvaru Ālto un Frenku Loidu Raitu tiek uzskatīts par vienu no modernās arhitektūras pirmajiem meistariem. Ir bijis vairāku ievērojamu ēku projekta autors, tai skaitā Barselonas paviljona, Tūgendhatas villas, S. R. *Crown Hall* ēkas, Jaunās nacionālās galerijas, Vestmountas laukuma ēkas. Saņēmis vairākus apbalvojumus, tai skaitā Prezidenta Brīvības medaļu.

## Ārējās saites

 
* Biogrāfija
Benedikts Kamberbačs

**Benedikts Timotijs Kārltons Kamberbačs** (; dzimis ) ir angļu kino, televīzijas un teātra aktieris.

Kamberbača pirmā izrāde Vestendā bija loma 2005. gada izrādē *Hedda Gabler*. Viņa pirmā loma televīzijā bija galvenā loma BBC televīzijas filmā *Hawking* (2004), kopš 2010. gada attēlo Šerloku Holmsu seriālā "Šerloks". Kamberbača pirmā lielā loma kino bija Viljama Pita Jaunākā attēlošana 2006. gada filmā *[[Amazing Grace (2006. gada filma)|Amazing Grace]]*. Vēlāk tēlojis tādās filmās kā "Piedošana" (2007), "Skārdnieks, drēbnieks, zaldāts, spiegs" (2011), "Kara zirgs" (2011), "" (2012), "Tumsā: Zvaigžņu ceļš" (2013), "12 gadi verdzībā" (2013), "Piektā vara" (2013), "" (2013), "" (2013; balss), "" (2014; balss), "Imitācijas spēle" (2014).

Aktieris karjeras laikā ir saņēmis dažādus apbalvojumus, tai skaitā Lorensa Olivjē balvu. Par Šerloka Holmsa lomu seriālā "Šerloks" saņēmis Emmy balvu un trīs reizes nominēts BAFTA televīzijas balvai. Par Alana Tjūringa lomas atveidošanu filmā "Imitācijas spēle" ticis nominēts Amerikas Kinoakadēmijas balvai un BAFTA kino balvai.

## Filmogrāfija

## Ārējās saites
Ben-Hurs

**"Ben-Hurs"** () ir 1959. gada amerikāņu episka vēsturiskā drāmas filma, kuras režisors ir Viljams Vailers. Filmas sižets ir balstīts uz Leva Volesa 1880. gada romānu *[[Ben-Hur: A Tale of the Christ]]*.

"Ben-Hurs" ir stāsts par ebreju princi Ben-Huru, kas tiek padarīts par vergu. Filmā galvenās lomas attēlo Čārltons Hestons, Džeks Hokinss, Haja Hararīta, Stīvens Boids un Hjū Grifits. Filma saņēma 11 Amerikas Kinoakadēmijas balvas, kas bija nepārspēts rekords līdz 1997. gadam, kad to atkārtoja "Titāniks", 2003. gadā to atkārtoja "Gredzenu pavēlnieks: Karaļa atgriešanās" (*The Lord of the Rings: The Return of the King*). Filma ir saņēmusi pozitīvas kritiķu atsauksmes.

## Atsauces

## Ārējās saites
Irānas volejbola izlase

**Irānas volejbola izlase** ir nacionālā volejbola komanda, kas pārstāv Irānu starptautiskās volejbola sacensībās, tādās kā Āzijas čempionāts, Pasaules čempionāts, Olimpiskās spēles. Pašlaik Irānas izlase FIVB Pasaules izlašu rangā ieņem 10. vietu.

## Ārējās saites
* IR Iran Volleyball Federation mājaslapa  (persiešu valodā)
Tosno rajons

**Tosno rajons** () ir Krievijas Ļeņingradas apgabala administratīvais rajons. Rajons robežojas ar Ļeņingradas apgabala Kirovskas, Kirišu, Lugas un Gatčinas rajoniem, Sanktpēterburgu, kā arī Novgorodas apgabala Čudovas un Novgorodas rajoniem.

## Ārējās saites
Čanpogo

**Čanpogo** (, *Jangbogo Gwahak Giji* — ‘Čana Pogo zinātniskā bāze’) ir Korejas Republikas vissezonas polārstacija Antarktikā. Izvietojusies Rosa jūras rietumu piekrastē Viktorijas Zemē, Teranovas līča ziemeļu krastā  no Vācijas Gondvanas stacijas un  no Itālijas Mariocukelli stacijas. Stacija oficiāli atvērta 2014. gada februārī un nosaukta par godu 8. gadsimta Korejas admirālim Čanam Pogo. Stacijas galvenās ēkas kopējā platība ir , tā paredzēta 15 cilvēku komandai ziemā un 60 — vasarā. Galvenās pētījumu jomas ir klimata izmaiņas, okeanogrāfija, meteoroloģija, tektonika, meteorītu izpēte.

## Atsauces

## Ārējās saites
* e-architects Jang Bogo, Antarctica
Stružānu ciems (Viļānu rajons)

**Stružānu ciems** bija administratīvi teritoriāla vienība Viļānu rajonā. 1945. gada 2. novembrī Rēzeknes apriņķa Gaigalavas pagastā izveidoja Stružānu ciema padomi. 1949. gada 31. decembrī pēc pagasta likvidēšanas ciemu iekļāva Viļānu rajonā. Ciemu likvidēja 1954. gada 14. jūnijā, tā teritoriju pievienojot Gaigalavas ciemam.

## Atsauces
Tavaress

**Tavaress** var būt:
* Džons Tavaress (*John Tavares*; 1990) — kanādiešu hokejists;
* Oskars Tavaress (*Óscar Tabárez*; 1947) — urugvajiešu futbola treneris.
Tavārešs

**Tavārešs** (*Tavares*) ir portugāļu cilmes uzvārds. Cilvēki ar šādu uzvārdu:

* Nunu Tavārešs (*Nuno Tavares*; 2000) — portugāļu futbolists;
* Žulju Tavārešs (*Júlio Tavares*; 1988) — Kaboverdes futbolists.
Lesba

**Lesba** () ir Grieķijai piederoša sala Egejas jūras ziemeļaustrumos pie Mazāzijas (Turcijas) krastiem. Tā ir 1632 km2 liela ar 320 kilometrus garu krasta līniju, tādējādi tā ir 3. lielākā Grieķijas sala. No Turcijas to šķir Mitilines šaurums.

## Ārējās saites
Laurāzija

thumb|Laurāzijas un Gondvānas superkontinentu karte
**Laurāzija** paleoģeogrāfijā bija viens no diviem Zemes superkontinentiem (otrs bija Gondvāna). Pastāvēja aptuveni 300 līdz 200 miljonu gadu senā pagātnē, aptuveni pirms 200 līdz 180 miljoniem gadu tas Pangejas sadalīšanās laikā atdalījās no Gondvānas. Laurāzija iekļāva sevī lielāko daļu no mūsdienu Ziemeļu puslodes: Ziemeļamerikas, Austrumeiropas, Sibīrijas, kā arī, iespējams, Ķīnas-Korejas un Dienvidķīnas platformu. Mezozoja vidū sākās Laurāzijas sadalīšanās, sāka veidoties Ziemeļatlantijas ieplaka.

Laurāzijas veidošanās bija saistīta ar kontinentu kolīzijas procesiem paleozoja periodā, īpaši hercīnijas kalnveidošanās laikā, kas apvienoja dažādus kontinentālos blokos Ziemeļu puslodē. Superkontinenta robežas nosaka paleomagnētiskie, ģeoloģiskie un paleontoloģiskie pierādījumi, tostarp līdzīgās iežu secības, fosiliju izplatība un kalnu grēdu struktūras dažādos kontinentos.

Laurāzijas sadalīšanās laikā sākās arī Laurentijas atdalīšanās no Eirāzijas, izveidojot Atlantijas okeāna ziemeļu daļu. Šis process notika juras periodā un turpinājās krīta periodā, veicinot pašreizējo kontinentu konfigurācijas izveidi.

Mūsdienu ģeoloģiskie pētījumi, izmantojot platētektonikas modeli, apstiprina Laurāzijas pastāvēšanu un tās nozīmi Zemes litosfēras attīstības procesā.

## Atsauces

## Ārējās saites
Atslēga

**Atslēga** ir ierīce, ar kuru var atslēgt slēdzeni. Parasti atslēgas izgatavo no metāla. Atslēga sastāv no daļas, kas tiek ievietota slēdzenē, un otras daļas, kuru var turēt tās lietotājs, lai pagrieztu atslēgu, ieliktu to slēdzenē vai izņemtu no tās. Parasti viena atslēga domāta vienai slēdzenei vai arī mazam slēdzeņu skaitam, kas tikušas izveidotas vienādas.

Atslēgas ir lēts, tomēr ne pilnīgi drošs veids, kā piekļūt kādām fiziskām lietām, kā ēkas, transportlīdzekļi, kabineti. Parasti cilvēki nēsā vairākas atslēgas, ko viņi izmanto ikdienā, tās bieži tiek saķēdētas kopā atslēgu piekariņos.

Senākās zināmās atslēgām līdzīgās ierīces ir tikušas atklātas senajā Asīrijā.

## Atsauces

## Ārējās saites
Olimpija

**Olimpija** (, *Olympía*) ir pilsēta Grieķijā, viena no Senās Grieķijas nozīmīgākajām pilsētām. Atrodas Elīdā, Peloponēsas ziemeļrietumu daļā. Olimpija bija reliģijas un mākslas centrs, tāpat tā pazīstama kā Zeva kulta vieta, te tika rīkotas arī Zevam veltītās olimpiskās spēles. Pēc kristietības ieviešanas Olimpija panīka. 426. gadā m.ē. pilsēta tikusi nodedzināta.

Olimpijā daļēji saglabājušies antīkās arhitektūras pieminekļi bijušajā Zeva svētvietā, vairāki objekti ir saglabājušies arī ārpus Zeva svētvietas. Mūsdienās pie Hēras tempļa tiek iedegta olimpisko spēļu lāpa.

## Atsauces

## Ārējās saites

* Senās Olimpijas muzejs
Pako de Lusija

**Fransisko Gustavo Sančess Gomess** (; dzimis , miris ), pazīstams kā **Pako de Lusija** (*Paco de Lucía*), bija spāņu flamenko komponists, ģitārists un producents.

Viņš bija viens no pirmajiem flamenko ģitāristiem, kas veiksmīgi darbojušies arī klasiskās un džeza mūzikas žanros. Lusija ir pazīstams ar tādiem skaņdarbiem kā *[[Río Ancho]]*, *[[Entre dos aguas]]*, *[[La Barrosa]]*, *[[Ímpetu]]*, *[[Cepa Andaluza]]*, *[[Gloria al Niño Ricardo]]*. Sadarbojies ar dažādiem mūziķiem.

Miris  no sirdstriekas.

## Atsauces
Lečes province

**Lečes province** () ir viena no Itālijas provincēm valsts dienvidaustrumos, Apūlijas reģionā. Atrodas Salentīnas pussalas dienvidu galā starp Adrijas un Jonijas jūrām. Tās administratīvais centrs un lielākā pilsēta ir Leče. Lečes province sīkāk iedalās 96 komūnās.

## Ārējās saites
Macklemore

**Bens Hagertijs** (; dzimis ), pazīstams ar skatuves vārdu ***Macklemore*** () un iepriekš — ***Professor Macklemore***, ir amerikāņu reperis.

Kopš 2000. gada ir izdevis trīs miksteipus, trīs EP ierakstus un divus albumus. Sadarbojies ar producentu Raienu Lūisu. Viņu abu kopīgais singls *[[Thrift Shop]]* ierindojās *[[Billboard]] Hot 100* topa 1. vietā 2013. gadā. Šī bija pirmā reize kopš 1994. gada, kad topa 1. vietā ierindojas singls, kas netika ierakstīts kādā no lielajām ierakstu kompānijām. Arī viņu otrais singls *[[Can't Hold Us]]* ierindojās topa pirmajā vietā. 2012. gada oktobrī *Macklemore* un Raiens Lūiss izdeva pirmo kopīgo studijas albumu *[[The Heist]]*. Viņi tika nominēti septiņām ''Grammy'' balvām 2014. gadā, tika iegūta balva kā labākajiem jaunajiem māksliniekiem, par labāko repa albumu, labāko repa dziesmu un labāko repa uzstāšanos.

## Diskogrāfija
;Studijas albumi

* *[[The Language of My World]]* (2005)
* *[[The Heist]]* (ar Raienu Lūisu) (2012)
* *[[Gemini (albums)|Gemini]]* (2017)
* *[[Ben (Macklemore albums)|Ben]]* (2023)

## Ārējās saites

*
Imagine Dragons

***Imagine Dragons*** ir amerikāņu poproka grupa no Lasvegasas, ASV, kas dibināta 2008. gadā. Grupas sastāvā ir solists Dens Renoldss, ģitārists Veins "Vings" Sērmons un basģitārists Bens Makī. Ilggadējais dalībnieks bundzinieks Denjels Placmans pameta grupu 2024. gadā.

Grupa kļuva pazīstama ar singlu *"It's Time"*, ko izlaida 2012. gada 6. februārī. Pēc tam 2012. gada septembrī sekoja grupas debijas studijas albums *[[Night Visions]]*, kas sasniedza 2. vietu *[[Billboard 200]]* topā. ASV albums ticis pārdots vairāk nekā 2 miljonos kopiju. Mūzikas žurnāls *[[Rolling Stone]]* grupas singlu *"[[Radioactive]]"* nosauca par 2013. gada lielāko roka hitu. Par šo singlu grupa saņēma ''Grammy'' balvu par labāko roka uzstāšanos.

Grupa izdevusi sešus studijas albumus, no kuriem viens *[[Mercury – Acts 1 & 2]]* (2022) ir dubultalbums. Sestais albums *[[Loom]]* izdots 2024. gadā. Grupa visā pasaulē ir pārdevusi vairāk nekā 74 miljonus albumu un 65 miljonus digitālo dziesmu, kļūstot par vienu no pasaulē visvairāk pārdoto mūzikas ierakstu grupām. Viņiem ir 160 miljardi straumējumu mūzikas platformās. Grupas dziesmas *"Radioactive"*, *"Demons"*, *"Believer"* un *"Thunder"* pārsniegušas vienu miljardu straumējumu katra.

## Diskogrāfija
;Studijas albumi
* *[[Night Visions]]* (2012)
* *[[Smoke + Mirrors]]* (2015)
* *[[Evolve]]* (2017)
* *[[Origins]]* (2018)
* *[[Mercury – Acts 1 & 2]]* (2022)
** *[[Mercury – Act 1]]* (2021)
** *[[Mercury – Act 2]]* (2022)
* *[[Loom]]* (2024)

;EP ieraksti
* *[[Imagine Dragons (EP)|Imagine Dragons]]* (2009)
* *[[Hell and Silence]]* (2010)
* *[[It's Time]]* (2011)
* *[[Continued Silence]]* (2012)
* *[[Hear Me]]* (2012)
* *[[The Archive]]* (2013)
* *[[iTunes Session]]* (2013)

## Atsauces

## Ārējās saites

*
Oza zemes burvis (filma)

**"Oza zemes burvis"** () ir 1939. gada ASV muzikālā fantāzijas filma, kuras režisors ir Viktors Flemings. Filmas sižets veidots pēc Laimena Frenka Bauma grāmatas "Brīnumainais burvis no Oza zemes". Filma ir par Dorotiju Geilu, kas nokļuvusi Oza zemē un meklē ceļu uz mājām. Filmā galvenās lomas attēlo Džūdija Gārlenda, Frenks Morgans, Rejs Bolgers, Bērts Lārs, Džeks Heilijs, Bilija Bērka un citi.

Filmu nominēja sešām Amerikas Kinoakadēmijas balvām, tai skaitā labākās filmas nominācijā, kurā tā piekāpās filmai "Vējiem līdzi", kuras režisors arī ir Viktors Flemings. Tomēr filma ieguva divas Kinoakadēmijas balvas — par labāko oriģinālmūziku tika apbalvots filmas mūzikas autors Herberts Stothārts, bet par labāko dziesmu balvu saņēma dziesmas *Over the Rainbow* autori Herolds Ārlens (mūzika) un Jips Hārburgs (teksts).

"Oza zemes burvis" ir kļuvusi par vienu no visu laiku populārākajām filmām. To bieži iekļauj dažādu visu laiku labāko filmu topu augšgalos. Amerikas Kinoinstitūts šo filmu nosaucis par visu laiku labāko fantāzijas žanra filmu.

## Atsauces

## Ārējās saites

*
Dzegužu iela (Rīga)

**Dzegužu iela** ir iela Rīgā, Kurzemes rajonā, vēsturiskajā Iļģuciemā, Dzirciema apkaimē. Dzegužu iela sākas krustojumā ar Slokas ielu un Sēlpils ielu un beidzas krustojumā ar Embūtes ielu. Kopējais ielas garums ir 600 metri un tā sastāv no 2 braukšanas joslām ar asfalta segumu.

## Vēsture
Iela izveidota ap 1897. gadu ar tagadējo nosaukumu (), kas laika gaitā nav mainījies.

## Ielas raksturojums
Dzegužu iela ir 600 metrus gara asfaltēta iela Iļģuciema apkaimē. Tā sākas krustojumā ar Slokas ielu un Sēlpils ielu. Iela krustojas ar Skrundas ielu, Saukas ielu un Buļļu ielu un beidzas krustojumā ar Embūtes ielu. Dzegužu ielā atrodas dažāda veida dzīvojamā apbūve. Pie krustojuma ar Slokas ielu atrodas Valsts ugunsdzēsības un glābšanas dienesta 5. daļa (Slokas ielā 66).

Posmā starp Saukas un Embūtes ielu Dzegužu iela ir Dzegužkalna parka ziemeļrietumu robeža. Ielas nosaukuma izcelsme saistīta ar atrašanos līdzās Dzegužkalnam. Līdzās ielai atrodas Dzegužkalna estrāde.

## Ielu savienojumi
Dzegužu iela ir savienota ar šādām ielām:
* Slokas iela
* Sēlpils iela
* Saukas iela (T veida krustojums)
* Buļļu iela
* Embūtes iela (T veida krustojums)

## Skatīt arī
* Dzirciems
* Iļģuciems

## Atsauces
Matiass Lange

**Matiass Lange** (; dzimis ) ir bijušais austriešu hokejists, vārtsargs, Austrijas hokeja izlases dalībnieks. Karjeras laikā aizvadījis septiņas sezonas Vācijas hokeja līgā. Austrijas izlases sastāvā aizvadījis trīs spēles 2014. gada olimpisko spēļu turnīrā.

## Spēlētāja karjera
Profesionāļa karjeru Lange sāka 2001.—02. gada sezonā Austrijas hokeja līgas kluba HK Klāgenfurte sastāvā. Turpmākās sezonas hokejists aizvadīja Ziemeļamerikā, no 2005. līdz 2009. gadam spēlējot NCAA. 2009.—10. gada sezonu Lange aizvadīja Vācijas hokeja līgas vienībā Diseldorfas "Metro Stars", taču tad trīs sezonas aizvadīja Vācijas 2. Bundeslīgā. 2013. gada vasarā pievienojās Īzerlonas "Roosters" vienībai. Tās rindās aizvadīja nākamās sešas sezonas, līdz 2019. gada rudenī paziņoja par karjeras beigšanu.

Austrijas hokeja izlases rindās spēlējis 2014. gada olimpisko spēļu turnīrā, kā arī 2013. gada Pasaules čempionātā.

## Ārējās saites
Ukrainas reihskomisariāts

thumb|430px|Ukrainas reihskomisariāta administratīvais iedalījums (no 1942. gada 1. septembra).

**Ukrainas reihskomisariāts** () bija Nacistiskās Vācijas okupācijas iestāžu izveidota militārās un civilās pārvaldes struktūra Otrā pasaules kara laikā, kas aptvēra daļu no Ukrainas un daļu no Baltkrievijas.

Ukrainas reihskomisariāts pastāvēja no 1941. gada 1. septembra līdz 1944. gada sākumam, kad tā atlikušo daļu (Brestas, Kobrinas, Pinskas apriņķus) pievienoja Ostlandes reihskomisariātam.
Galvenā pārvaldes pilsēta bija Rivne (). 1943. gada 1. janvārī Ukrainas reihskomisariātā bija reģistrēti 16,9 miljoni iedzīvotāju.

## Teritorija
Ukrainas reihskomisariāts ziemeļos robežojās ar Ostlandes reihskomisariātu, rietumos ar Vācijas okupētās Polijas daļu (*Generalgouvernement*), kurā bija iekļauta Galīcija, dienvidos ar Rumānijas izveidotās Transņistrijas guberņas daļu.
Pirms kara ar PSRS 1941. gada jūnijā Alfrēds Rozenbergs bija ieplānojis Ukrainas reihskomisariāta teritoriju paplašināt līdz Volgai, iekļaujot arī Lietuvas dižkunigaitijas un Zelta Ordas pakļautībā bijušās Krievijas dienvidu teritorijas, tomēr pēc Staļingradas kaujas šis plāns netika realizēts.
Austrumu robeža tika pakāpeniski pārvietota:

# no 1941. gada 1. septembra līdz Horinas upei tagadējā Rivnes apgabalā;
# no 1941. gada 20. oktobra līdz Dņepras upei tagadējā Kijivas apgabalā;
# no 1941. gada 15. novembra līdz Dņepras upei tagadējā Čerkasu apgabalā;
# no 1942. gada 1. septembra iekļāva arī Dņepras kreisā krasta zemes (tagadējā Poltavas, Dņipropetrovskas, Hersonas un Zaporižjas apgabalu teritorijā).

## Administratīvais sadalījums
Ukrainas teritorija bija sadalīta četros ģenerālapgabalos (*Generalbezirke*), kurus vadīja ģenerālkomisāri:

* Volīnija-Podolija (*Generalbezirk Wolhynien-Podolien*) ar centru Luckā;
* Žitomira (*Generalbezirk Shitomir*) ar centru Žitomirā;
* Kijiva (*Generalbezirk Kiew*) ar centru Kijivā;
* Dņepropetrovska (*Generalbezirk Dnjepropetrowsk*) ar centru Dņepropetrovskā (no 1942. gada 1. septembra);
* Nikolajeva (*Generalbezirk Nikolajew*) ar centru Nikolajevā (no 1942. gada 1. septembra);
* Krima-Taurija (*Generalbezirk Krim-Taurien*) ar centru Melitopolē (no 1942. gada 1. septembra), kurā tomēr vilcinājās iekļaut Krimas pussalu.

## Vietvārdi
Tika ieviesti daži vāciskie vietvārdi, kas bija lietoti līdz Pirmajam pasaules karam, piemēram *Alexanderstadt* (Zaporižja), *Halbstadt* (Moločanska), vai vācu koloniju nosaukumi, piemēram, *Hegewald* pie Žitomiras.

## Literatūra
* Berkhoff, C. Harvest of Despair: Life and Death in Ukraine Under Nazi Rule. Cambridge, Mass.: Belknap Press (2004)
* Rich, N. Hitler's War Aims: The Establishment of the New Order. New York: W. W. Norton & Company (1974)
Pēterītis un vilks

**Pēterītis un vilks** () ir Sergeja Prokofjeva simfoniskā pasaka, komponēta 1936. gadā Maskavas bērnu teātrim. Prokofjevs skaņdarbā izmantojis četras instrumentu grupas — stīgu instrumentus, koka pūšaminstrumentus, metāla pūšaminstrumentus un sitamos instrumentus. Stāstījumā darbojošos personāžus katru attēlo kāds no mūzikas instrumentiem. "Pēterītis un vilks" kļuvis par nozīmīgu skaņdarbu, kurš bieži tiek izmantots, lai ievadītu bērnus mūzikas pasaulē un iepazīstinātu ar orķestra instrumentiem.

## Atsauces

## Ārējās saites
* Peter and the Wolf, a musical story by Sergei Prokofiev
1268. gads

**1268. gads** () bija garais gads, kas pēc Jūlija kalendāra sākās svētdienā.

## Notikumi
* 18. februāris — notika Rakveres kauja starp Zelta Ordas krievu vasaļiem un Livonijas Konfederāciju.

### Nezināms datums
* Ungārijas karalis Ištvans V uzsāka karu ar Bulgāriju.
* Kilīkijā notika spēcīga zemestrīce. Kopējais upuru skaits sasniedza 60 tūkstošus.

## Dzimuši
* aprīlis–jūnijs — Filips IV Kapetings, Francijas karalis (miris 1314. gadā)

## Miruši
* 29. novembris — Klements IV, Romas pāvests (dzimis laika periodā no 1190. līdz 1200. gadam)
Ņikoļska (Ļeņingradas apgabals)

**Ņikoļska** () ir pilsēta Krievijā, Ļeņingradas apgabalā pie Tosnas upes.

## Vēsture
Dibināta 1710. gadā, kad Pēteris I šeit pārvietoja 4720 zemniekus — akmeņkaļus. Otrā pasaules kara laikā to ieņēma vācu karaspēks, tā tika smagi nopostīta, jo kādu laiku atradās gandrīz uz pašas frontes līnijas. No 1958. gada — pilsētciemats, bet no 1990. gada — pilsēta.

## Atsauces

## Ārējās saites

* Nikoļska enciklopēdijā "Mana pilsēta"
Tosno

**Tosno** () ir pilsēta Krievijā, Ļeņingradas apgabalā pie Tosnas upes. Dzelzceļa mezgls un rūpniecības centrs.

## Vēsture

Rakstos pirmoreiz minēta 1500. gadā. Attīstījies kā atbalsta punkts Sanktpēterburgas - Maskavas ceļā. 1849. gadā kļuva par dzelzceļa staciju. Kopš 1935. gada - pilsētciemtats. Otrā pasaules kara laikā no 1941. gada 28. augusta līdz 1944. gada 26. janvārim atradās vācu okupācijā. No 1963. gada - pilsēta.

## Ekonomika

Pilsētā atrodas kompānijas "Caterpillar", "Henkel Group" (līme Moment") un "Roca" (santehnika) ražotne.

## Atsauces

## Ārējās saites

*Tosno enciklopēdijā "Mana pilsēta"
Viborgas rajons

**Viborgas rajons** () ir Krievijas Ļeņingradas apgabala administratīvais rajons. Rajons robežojas ar Ļeņingradas apgabala Priozerskas un Vsevoložskas rajoniem, Karēlijas republikas Lahdenpohjas rajonu, Sanktpēterburgu, kā arī Somiju un Somu līci.

Viborgas rajona Gorkovskas (tolaik Mustameki) ciemā miris krievu rakstnieks Leonīds Andrejevs (*Леонид Николаевич Андреев*, 1871 - 1919), bet Roščinā (tolaik Rainolā) - Somijas zviedru dzejniece Edīte Sēdergrāna (1892 - 1923). Liela daļa no rajona starp pasaules kariem atradās Somijas sastāvā.

## Ārējās saites